เกาะซีเมอลูเวอ

ซีเมอลูเวอ () หรือ ซีมือลูเวอ () เป็นเกาะในประเทศอินโดนีเซีย ห่างจากชายฝั่งตะวันตกของเกาะสุมาตราไปประมาณ  โดยมีประชากร 80,674 คนตามสำมะโน พ.ศ. 2553Biro Pusat Statistik, Jakarta, 2011. และ 92,865 คนตามสำมะโน พ.ศ. 2563Badan Pusat Statistik, Jakarta, 2021. จำนวนประมาณการอย่างเป็นทางการในช่วงกลาง พ.ศ. 2564 อยู่ที่ 93,762 คนBadan Pusat Statistik, Jakarta, 2021. เกาะนี้มีเมืองใหญ่ที่สุดคือซีนาบัง

ในสมัยก่อนนั้นเกาะซีเมอลูเวอเคยเป็นส่วนหนึ่งของอำเภออาเจะฮ์ตะวันตก แต่ได้มีการแยกออกมาเป็นเขตใหม่ชื่อว่าอำเภอซีเมอลูเวอใน พ.ศ. 2542 

 ประชากร 
ผู้คนในเกาะซีเมอลูเวอมีความคล้ายคลึงกับผู้คนบนเกาะนียัซที่อยู่ใกล้เคียงกัน มีภาษาถิ่นมากมายและแตกต่างจากภาษาบนเกาะสุมาตรา โดยมีภาษาที่ใช้กันมาก 2 ภาษา คือ ภาษาซีเมอลูเวอและภาษาซีกูเล และศาสนาที่นับถือกันมากบนเกาะนี้คือศาสนาอิสลาม

ประวัติ
 แผ่นดินไหวใน พ.ศ. 2547 
เกาะซีเมอลูเวอนั้นอยู่ใกล้กับศูนย์กลางของแผ่นดินไหวขนาด 9.3 แมกนิจูดใน พ.ศ. 2547

และในวันที่ 28 มีนาคม พ.ศ. 2548 ได้เกิดแผ่นดินไหวขนาด 8.7 แมกนิจูด ซึ่งมีจุดศูนย์กลางอยู่บริเวณทางตอนใต้ของเกาะ หลังจากเกิดแผ่นดินไหวได้เกิดสึนามิขนาด 3 เมตรเข้าพัดถล่มชายฝั่งและโรงพยาบาลในเมืองซีนาบังSaved by tsunami folklore, BBC News From Our Correspondent, 10 March 2007

แม้ว่าเกาะซีเมอลูเวอห่างจากศูนย์กลางแผ่นดินไหวประมาณ 60 กิโลเมตร แต่มีผู้เสียชีวิตเพียง 6 ราย ในขณะที่ประชากรที่เหลือ 70,000 คนปลอดภัย เนื่องจากภูมิปัญญาท้องถิ่นที่เรียกว่า "ซมง" นั้นได้บอกว่าหากเกิดแผ่นดินไหวและมีน้ำทะเลลดลงอย่างกะทันหัน ควรอพยพขึ้นที่สูงให้เร็วที่สุด โดยอิงจากประสบการณ์จากสึนามิครั้งใหญ่ใน พ.ศ. 2450

 อ้างอิง 

แหล่งข้อมูลอื่น

ซีเมอลูเวอ
ซีเมอลูเวอ